CELEX: 32019R0365
Language: ro
Date: 2018-12-13 00:00:00
Title: Regulamentul de punere în aplicare (UE) 2019/365 al Comisiei din 13 decembrie 2018 de stabilire a standardelor tehnice de punere în aplicare referitoare la procedurile și formularele pentru schimbul de informații privind sancțiunile, măsurile și anchetele în conformitate cu Regulamentul (UE) 2015/2365 al Parlamentului European și al Consiliului (Text cu relevanță pentru SEE.)

22.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 81/128
               
            
         REGULAMENTUL DE PUNERE ÎN APLICARE (UE) 2019/365 AL COMISIEI
         din 13 decembrie 2018
         de stabilire a standardelor tehnice de punere în aplicare referitoare la procedurile și formularele pentru schimbul de informații privind sancțiunile, măsurile și anchetele în conformitate cu Regulamentul (UE) 2015/2365 al Parlamentului European și al Consiliului
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2365 al Parlamentului European și al Consiliului din 25 noiembrie 2015 privind transparența operațiunilor de finanțare prin instrumente financiare și transparența reutilizării și de modificare a Regulamentului (UE) nr. 648/2012 (1), în special articolul 25 alineatul (4),
         întrucât:
         
                     (1)
                  
                  
                     Pentru a se asigura că Autoritatea Europeană pentru Valori Mobiliare și Piețe (ESMA) primește informații complete și exacte privind măsurile administrative și penale impuse și anchetele penale realizate în legătură cu încălcările Regulamentului (UE) 2015/2365, ar trebui stabilite proceduri și formulare comune pentru transmiterea informațiilor respective.
                  
               
                     (2)
                  
                  
                     Pentru a se evita eventualele înregistrări duble și conflicte de competență între diversele autorități raportoare din cadrul unui stat membru, ar trebui desemnat un punct de contact unic în fiecare stat membru pentru schimbul de informații cu ESMA.
                  
               
                     (3)
                  
                  
                     În vederea includerii unor informații pertinente în raportul anual privind sancțiunile, măsurile și anchetele care trebuie publicat de ESMA, informațiile raportate de autoritățile competente ar trebui să indice în mod clar, prin intermediul unor formulare specifice, dispozițiile din Regulamentul (UE) 2015/2365 care au fost încălcate.
                  
               
                     (4)
                  
                  
                     Autoritatea competentă ar trebui să furnizeze ESMA o copie a deciziei de impunere a sancțiunii sau a măsurii administrative în cauză, precum și o expunere succintă clară a elementelor esențiale ale deciziei respective. Cu toate acestea, pentru a se limita sarcina de raportare, atunci când o anumită măsură sau sancțiune administrativă a fost deja raportată către ESMA în temeiul articolului 25 alineatul (3) din Regulamentul (UE) 2015/2365, autoritatea competentă ar trebui să aibă numai obligația de a face o trimitere clară la sancțiunea sau măsura respectivă.
                  
               
                     (5)
                  
                  
                     Prezentul regulament se bazează pe proiectul de standarde tehnice de punere în aplicare transmis Comisiei de către ESMA, în conformitate cu procedura prevăzută la articolul 15 din Regulamentul (UE) nr. 1095/2010 al Parlamentului European și al Consiliului (2).
                  
               
                     (6)
                  
                  
                     În conformitate cu articolul 15 din Regulamentul (UE) nr. 1095/2010, ESMA nu a efectuat consultări publice deschise cu privire la proiectul de standarde tehnice de punere în aplicare pe care se bazează prezentul regulament și nici nu a analizat costurile și beneficiile potențiale aferente introducerii formularelor și procedurilor standard pentru autoritățile competente relevante, deoarece acest demers ar fi fost disproporționat în raport cu domeniul de aplicare și cu impactul acestora, având în vedere că destinatarii standardelor tehnice de punere în aplicare sunt doar autoritățile naționale competente din statele membre, nu și participanții la piață.
                  
               
                     (7)
                  
                  
                     ESMA a solicitat avizul Grupului părților interesate din domeniul valorilor mobiliare și piețelor, instituit în conformitate cu articolul 37 din Regulamentul (UE) nr. 1095/2010,
                  
               ADOPTĂ PREZENTUL REGULAMENT:
         
            Articolul 1
            Puncte de contact
            
               (1)   Autoritatea Europeană pentru Valori Mobiliare și Piețe (ESMA) desemnează un punct de contact unic pentru primirea informațiilor menționate la articolul 25 alineatele (1) și (2) din Regulamentul (UE) 2015/2365 și pentru toate comunicările referitoare la orice chestiune legată de primirea acestor informații. Coordonatele punctului de contact se publică pe site-ul ESMA.
            
            
               (2)   Autoritățile competente ale fiecărui stat membru desemnează un punct de contact unic pentru respectivul stat membru pentru toate comunicările referitoare la furnizarea informațiilor menționate la articolul 25 alineatele (1) și (2) din Regulamentul (UE) 2015/2365. Autoritățile competente informează ESMA cu privire la aceste puncte de contact.
            
         
         
            Articolul 2
            Transmiterea anuală a informațiilor agregate
            
               (1)   Punctele de contact desemnate de autoritățile competente pentru fiecare stat membru în temeiul articolului 1 alineatul (2) pun la dispoziția ESMA informațiile menționate la articolul 25 alineatul (1) din Regulamentul (UE) 2015/2365 utilizând formularul din anexa I la prezentul regulament. Trebuie furnizate copii ale deciziilor de impunere a unor sancțiuni administrative și a altor măsuri administrative, precum și rezumate ale acestor decizii, cu excepția cazului în care sancțiunea sau măsura a fost deja raportată către ESMA în temeiul articolului 25 alineatul (3) din Regulamentul (UE) 2015/2365. Copiile deciziilor se trimit sub formă de fișiere atașate în e-mailul prin care se transmite formularul.
            
            
               (2)   Punctele de contact desemnate de autoritățile competente pentru fiecare stat membru în temeiul articolului 1 alineatul (2) pun la dispoziția ESMA informațiile menționate la articolul 25 alineatul (2) din Regulamentul (UE) 2015/2365 utilizând formularul din anexa II la prezentul regulament.
            
            
               (3)   Formularele menționate la alineatele (1) și (2) acoperă o perioadă de raportare de un an calendaristic și, împreună cu toate fișierele atașate, se completează electronic și se transmit prin e-mail către punctul de contact al ESMA până cel târziu la data de 31 martie a anului următor.
               Prima depunere a formularelor menționate la alineatele (1) și (2) se efectuează în 2018 pentru anii calendaristici 2016 și 2017.
            
         
         
            Articolul 3
            Intrarea în vigoare și aplicarea
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 337, 23.12.2015, p. 1.
         
            (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe) (JO L 331, 15.12.2010, p. 84).
      
      
         
            ANEXA I
            Textul imaginii
            
               Formular pentru transmiterea de informații agregate și granulare cu privire la toate sancțiunile administrative și alte măsuri administrative aplicate
               Informații agregate și granulare cu privire la toate sancțiunile administrative și alte măsuri administrative impuse de [denumirea autorității competente] în [anul] în temeiul articolului … din …
               EXPEDITOR:
               Statul membru:
               Autoritatea competentă:
               Adresa:
               (Datele de contact ale persoanei de contact desemnate)
               Nume:
               Telefon:
               E-mail:
               DESTINATAR:
               ESMA
               (Datele de contact ale persoanei de contact desemnate)
               Nume:
               Telefon:
               E-mail:
               Perioada de raportare:
               Stimată doamnă/Stimate domnule [se indică numele]
               În conformitate cu articolul 25 alineatul (1) din Regulamentul (UE) 2015/2365, transmitem ESMA, prin prezenta, informațiile agregate și granulare cu privire la toate sancțiunile administrative și alte măsuri administrative impuse de [denumirea autorității competente] în [anul].
            
            Textul imaginii
            
               Informațiile agregate sunt prezentate în tabelul următor:
               Dispozițiile din Regulamentul (UE) 2015/2365 în temeiul cărora au fost impuse sancțiunile/măsurile administrative
               Numărul de sancțiuni/măsuri impuse în perioada de raportare
               Valoarea pecuniară a sancțiunilor financiare impuse în perioada de raportare
               [numărul articolului, al alineatului, al paragrafului]
               [numărul de sancțiuni/măsuri]
               [valoarea pecuniară a sancțiunilor financiare (1)]
               Numărul total de sancțiuni/măsuri (2)
               [numărul total de sancțiuni/măsuri]
               [valoarea pecuniară totală a sancțiunilor financiare]
               Sunt furnizate informații granulare pentru fiecare dintre măsurile și sancțiunile incluse în tabelul de mai sus, după cum urmează.
               În primul rând, următoarele măsuri și sancțiuni impuse în [anul] au fost raportate deja către ESMA în conformitate cu articolul 25 alineatul (3) din Regulamentul (UE) 2015/2365:
               [Lista tuturor măsurilor și sancțiunilor raportate în perioada relevantă]
               În al doilea rând, pentru următoarele măsuri și sancțiuni impuse în [SE INDICĂ ANUL] sunt furnizate copii ale deciziei (deciziilor) în fișierul (fișierele) atașate la e-mailul prin care se transmite prezentul formular:
               [Lista tuturor măsurilor și sancțiunilor pentru care este furnizată o copie a deciziei]
               În al treilea rând, pentru următoarele măsuri și sancțiuni sunt prezentate mai jos rezumate:
               [Lista în ordine numerică (1., 2., 3. și așa mai departe) a tuturor măsurilor și sancțiunilor pentru care este prezentat mai jos un rezumat.]
               1. [Trimitere la prima măsură/sancțiune enumerată mai sus]
               [Rezumatul măsurii/sancțiunii]
               2. [Trimitere la a doua măsură/sancțiune enumerată mai sus]
               [Rezumatul măsurii/sancțiunii]
               [Pentru al treilea rezumat și următoarele se continuă în ordine numerică în același format ca cel de mai sus.]
               [Cu deosebită considerație,
               [semnătura]
               (1) A se introduce valoarea în euro sau în moneda națională. În cazul în care sancțiunea relevantă nu se referă numai la încălcări ale articolului relevant din Regulamentul (UE) 2015/2365, ci și la alte dispoziții, se adaugă mențiunea „CUANTUM AGREGAT” la fiecare valoare.
               (2) Dat fiind că sancțiunile/măsurile impuse se pot baza pe mai multe dispoziții legislative, este posibil ca suma diferitelor rânduri (numărul de sancțiuni sau de măsuri/valoarea pecuniară a sancțiunilor financiare) să nu corespundă numărului total de sancțiuni/măsuri sau valorii totale a amenzilor impuse.
            
         
      
      
         
            ANEXA II
            Textul imaginii
            
               Formular pentru transmiterea de date anonimizate și agregate cu privire la toate anchetele penale realizate și sancțiunile penale impuse
               Date anonimizate și agregate cu privire la toate anchetele penale realizate și sancțiunile penale impuse în [anul] în temeiul articolului … din …:
               EXPEDITOR:
               Statul membru:
               Autoritatea competentă:
               Adresa:
               (Datele de contact ale persoanei de contact desemnate)
               Nume:
               Telefon:
               E-mail:
               DESTINATAR:
               ESMA
               (Datele de contact ale persoanei de contact desemnate)
               Nume:
               Telefon:
               E-mail:
               Perioada de raportare:
               Stimată doamnă/Stimate domnule [se indică numele]
               În conformitate cu articolul 25 alineatul (2) din Regulamentul (UE) 2015/2365, transmitem ESMA, prin prezenta, informațiile anonimizate și agregate cu privire la toate anchetele penale realizate și sancțiunile penale impuse în [statul membru] în [anul].
            
            Textul imaginii
            
               Informațiile agregate sunt prezentate în tabelul următor:
               Anchete penale:
               Dispozițiile din Regulamentul (UE) 2015/2365 în temeiul cărora au fost realizate anchete penale.
               Numărul de anchete penale realizate în perioada de raportare
               [numărul articolului, al alineatului, al paragrafului]
               [numărul de anchete penale]
               Numărul total de anchete penale
               [numărul total de anchete penale (1)]
               Sancțiuni penale impuse:
               Dispozițiile din Regulamentul (UE) 2015/2365 pentru care au fost impuse sancțiuni penale.
               Numărul de sancțiuni penale impuse în perioada de raportare
               Valoarea amenzilor impuse în perioada de raportare
               [numărul articolului, al alineatului, al paragrafului]
               [numărul de sancțiuni penale]
               [valoarea amenzilor (2)]
               Numărul total de sancțiuni penale (3)
               [numărul total de sancțiuni penale]
               [valoarea totală a amenzilor]
               Cu deosebită considerație,
               [semnătura]
               (1) Dat fiind că anchetele penale se pot baza pe mai multe dispoziții legislative, este posibil ca suma diferitelor rânduri să nu corespundă numărului total de anchete penale.
               (2) A se introduce valoarea în euro sau în moneda națională. În cazul în care amenda relevantă nu se referă numai la încălcări ale articolului relevant din Regulamentul (UE) 2015/2365, ci și la alte dispoziții, se adaugă mențiunea „CUANTUM AGREGAT” la fiecare valoare.
               (3) Dat fiind că sancțiunile penale impuse se pot baza pe mai multe dispoziții legislative, este posibil ca suma diferitelor rânduri (numărul de sancțiuni penale/valoarea) să nu corespundă numărului total de sancțiuni penale sau valorii totale a amenzilor impuse.